**ՀԻՄՆԱՎՈՐՈՒՄ**

**ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՓԵՏՐՎԱՐԻ 08-Ի N 04-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ**

**1. Նախագծի ընդունման անհրաժեշտությունը.**

Նախագիծը մշակվել է համաձայն «Նորմատիվ իրավական ակտերի մասին» օրենքի 33-րդ և 34-րդ հոդվածների, հիմք ընդունելով Աբովյան համայնքի ավագանու կանոնակարգի 25-րդ և 30-րդ կետերը։ Աբովյան համայնքի ավագանու անդամ Էդվին Կարապետյանը դիմում էր ներկայացրել հրաժարականի մասին։ Թիվ 29 ընտրատարածքային ընտրական հանձնաժողովի 2023 թվականի ապրիլի 21-ի N 3 արձանագրությամբ (մուտք՝ Տ-709, 25.04.2023) ավագանու մանդատը տրվել է «Բարգավաճ Հայաստան» խմբակցության ընտրական ցուցակի հաջորդ թեկնածուին՝ Թաթուլ Առաքելյանին։ Միաժամանակ «Բարգավաճ Հայաստան» խմբակցության ղեկավարը դիմել է համապատասխան գրությամբ (մուտք՝ N Տ-728, 25.04.2023), որով Աբովյան համայնքի ավագանու «Կրթության, մշակույթի և սոցիալական հարցերի» և «Բնակավայրերին, ենթակառուցվածքներին և կոմունիկացիաներին առնչվող հարցերի» մշտական հանձնաժողովների կազմում ավագանու լիազորությունները վայր դրած Էդվին Կարապետյանի փոխարեն առաջարկել է Թաթուլ Առաքելյանի թեկնածությունը։

 **2. Կարգավորման նպատակը և ակնկալվող արդյունքը.**

Նախագծով առաջարկվում է՝ Ավագանու 08.02.2022 թվականի **N 04-Ա որոշման** հավելվածը շարադրել նոր խմբագրությամբ, այն է՝ «Կրթության, մշակույթի և սոցիալական հարցերի» և «Բնակավայրերին, ենթակառուցվածքներին և կոմունիկացիաներին առնչվող հարցերի» մշտական հանձնաժողովների կազմում ընդգրկել Թաթուլ Առաքելյանին։

Նախագծի ընդունմամբ ակնկալվում է՝ Ավագանու 08.02.2022 թվականի **N 04-Ա որոշմամբ հաստատված համապատասխան հանձնաժողովների կազմի համապատասխանեցում վերոգրյալ իրողությանը, դրանով իսկ Ավագանու նշված մշտական հանձնաժողովների բնականոն գործունեության ապահովում։**

**3. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

Աբովյան համայնքի ավագանու 08.02.2022 թվականի **N 04-Ա որոշման** մեջ փոփոխություն կատարելումասին նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չկա։

**4. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

 Նախագծի ընդունման կապակցությամբ Աբովյան համայնքի բյուջեում եկամուտների ավելացում կամ նվազեցում չի նախատեսվում։

**ՀԱՄԱՅՆՔԻ ՂԵԿԱՎԱՐ՝ Է.ԲԱԲԱՅԱՆ**